പെട്രോളിന് ജിഎസ്ടി: കേന്ദ്രത്തെ എതിര്ത്ത് ബിജെപി സംസ്ഥാനങ്ങളും ന്യൂഡല്ഹി പെട്രോളും ഡീസലും ജിഎസ്ടി പരിധിയിലാക്കുന്നതിനെ ശക്തമായി എതിര്ത്ത് ബിജെപി ഭരിക്കുന്ന സംസ്ഥാനങ്ങള്. ബിജെപി അധികാരത്തിലുള്ള കര്ണാടക, മധ്യപ്രദേശ്, ഹരിയാന, ഗുജറാത്ത്, യുപി സര്ക്കാരുകളാണ് എതിര്പ്പ് അറിയിച്ചത്. കോണ്ഗ്രസ് ഭരിക്കുന്ന പഞ്ചാബ്, ഛത്തീസ്ഗഢ്, രാജസ്ഥാന് സര്ക്കാരും കേരളം അടക്കമുള്ള മറ്റ് പ്രതിപക്ഷ പാര്ടികള് അധികാരത്തിലുള്ള സംസ്ഥാനങ്ങളും വിയോജിപ്പ് അറിയിച്ചു. പ്രതിവര്ഷം മൂന്നു ലക്ഷം കോടിയുടെ നികുതി നഷ്ടമുണ്ടാകുമെന്നതിനാല് കേന്ദ്രത്തിനും താല്പ്പര്യമില്ല. ജിഎസ്ടി കൗണ്സിലിലെ നിര്ദേശം വോട്ടിങ്ങിലേക്ക് നീങ്ങിയാല് കേന്ദ്രത്തിന് ബിജെപി സംസ്ഥാനങ്ങളുമായി ചേര്ന്ന് ഏത് തീരുമാനവും അനായാസം പാസാക്കാം. ലോട്ടറി നികുതിയുടെ കാര്യത്തില് ഇങ്ങനെ തീരുമാനമെടുത്തിരുന്നു. എന്നാല്, ഇക്കാര്യത്തില് കേന്ദ്രം വോട്ടിന് തയ്യാറാകാത്തത് താല്പ്പര്യക്കുറവിന്റെ ലക്ഷണമാണ്. ജിഎസ്ടി നിര്ദേശത്തെ ശക്തമായി എതിര്ക്കണമെന്ന് ബിജെപി നേതാവും ബിഹാര് മുന് ഉപമുഖ്യമന്ത്രിയുമായ സുശീല്കുമാര് മോദിയും ആഹ്വാനം ചെയ്തിരുന്നു. ജിഎസ്ടിയിലേക്ക് മാറിയാല് 28 ശതമാനം നികുതിയാകും പെട്രോളിനും ഡീസലിനും ഈടാക്കുക. നിലവില് ഒരു ലിറ്ററിന് കേന്ദ്രം 35 രൂപയും സംസ്ഥാനം 25 രൂപയും നികുതി എടുക്കുന്നുണ്ട്. ഇത് 14 രൂപയായി കുറയും. ഇത്ര വലിയ വരുമാന നഷ്ടം താങ്ങാനാവില്ല. സംസ്ഥാനങ്ങള്ക്ക് പ്രതിവര്ഷം രണ്ടു ലക്ഷം കോടിയുടെ നഷ്ടം വരും. ഇത് വികസനത്തെ ബാധിക്കും. അടുത്ത് 810 വര്ഷത്തേക്ക് പെട്രോളും ഡീസലും ജിഎസ്ടിയില് ഉള്പ്പെടുത്താനാവില്ല. സംസ്ഥാനങ്ങള് എതിര്ക്കണം സുശീല് മോദി പറഞ്ഞു.